Helsingin yliopiston ylioppilaskunta

Yhteiskunnallisen vaikuttamisen valiokunnan (YHVA) kokous 6/2016

*To 22.9.2016, klo 16.15*

*Kokoushuone Cajsa, Uusi ylioppilastalo, 4.krs, Mannerheimintie 5 B.*

Läsnä: Tiia Sorsa (puheenjohtaja), Tuomas Kaivola (sihteeri), Leo Viskari, Nella Nummela, Olli-Pekka Toivanen, Sofia Santapukki, Tia Nyqvist, Jouni Kauremaa, Janne Peuhkuri, Laura Niemenkari

1. **Kokouksen avaus**

Sorsa avasi kokouksen ajassa 16.19.

1. **Pöytäkirjan tarkastajien valinta**

Pöytäkirjan tarkastajiksi valittiin Tia Nyqvist ja Olli-Pekka Toivanen.

1. **Esityslistan hyväksyminen**

Lisättiin kohta ”YHVAn esittely” ja hyväksyttiin esityslista.

1. **YHVAn esittely**

Sorsa esitteli lyhyesti YHVAn toiminnan.

1. **Fuksiseikkailu**

Sorsa kertasi edellisessä kokouksessa esitetyt tiedot fuksiseikkailusta ja YHVAn rastista.

Rastin paikaksi on varmistunut Siltavuorenpenger.

(Kauremaa saapui klo 16.27)

(Niemenkari ja Peuhkuri saapuivat klo 16.29)

Sorsa, Peuhkuri ja Kaivola ilmoittautuivat vapaaehtoisiksi pitämään rastia. Sorsa laittaa muistutuksena rastin tiedot rastinpitäjille.

1. **Kehy-viikon ohjelman tilanne**

Kaivola kertasi YHVAn ohjelman kehy-viikolla. YHVA esittää *Tomorrow – kohti parempaa huomista* -dokumentin. Tilaisuuden aika on vaihtunut: elokuva esitetään Mannerheim-salissa perjantaina 14.10. klo 18.

Puhuttiin elokuvan oheisohjelmasta. Alussa kerrotaan YHVAn toiminnasta, kehy-viikosta sekä lyhyesti elokuvasta. Elokuvan jälkeen on pienimuotinen paneelikeskustelu elokuvan teemoista (puhujina Kaivola, Sorsa, Mäkelin). Lisäksi yleisöä voisi osallistaa käsiäänestyksellä. Kaivola valmistelee kysymyksiä paneelille ja yleisölle.

1. **Ilmoitusasiat**

Kaivola esitteli Tiederatikka-aloitteen. Nostettiin esille, että vastaava aloite olisi hyvä olla myös Espoossa ja Vantalla. Kaivola välittää tiedon eteenpäin HYYn hallituksen jäsen Pursiaiselle.

Haalarimerkit ovat tulossa kahden viikon päässä.

Sorsa kertoi YHVAn blogin vierailijakirjoitusten tilanteesta.

Keskusteltiin mahdollisista tulevista tapahtumista:

* YHVAn Pride-sitsien osalta Viskari toi esille, että autismi Pride järjestetään kesäkuussa ja että huhtikuu on autismitietoisuuskuukausi.
* HYYn hallituksesta voisi pyytää edustajan kertomaan perustulosta ja opiskelijoiden asumistuesta ja yleisesti HYYn yhteiskunnallisesta vaikuttamisesta. Keskusteltiin mahdollisuudesta järjestää perustulokokeilusta paneelikeskustelu HYYn kanssa. Todettiin, että idea on hyvä, mutta järjestämiseen tarvitaan vapaaehtoinen koordinaattori. Sorsa selvittää vielä asiaa ja on yhteydessä HYYn hallituksen jäsen Jääskeläiseen. Kauremaa ilmaisi alustavan kiinnostuksensa koordinoida tapahtumaa. Sorsa liittää Kauremaan viesteihinsä Jääskeläiselle.

1. **Seuraavan kokouksen ajankohta**

Seuraavan kokous pidetään 17.10. klo 17.00. Paikka ilmoitetaan myöhemmin.

1. **Kokouksen päättäminen**

Sorsa päätti kokouksen ajassa 17.27.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiia Sorsa, puheenjohtaja Tuomas Kaivola, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tia Nyqvist, pöytäkirjan tarkastaja Olli-Pekka Toivanen, pöytäkirjan tarkastaja